Presidenti Trump përsërit akuzat për "Spygate"
Që nga publikimi i raportit të prokurorit Mueller, presidenti Trump i është kthyer  termit “Spygate”, një akuzë që ai fillimisht e vuri në Tweeter në maj 2018, duke pretenduar se administrata e Barack Obamës kishte vendosur një spiun në fushatën e tij.
Duke patur në vëmendje rizgjedhjen në vitin 2020, Presidenti Donald Trump dhe aleatët e tij po përforcojnë pohimet se Presidenti Obama urdhëroi FBI-në të përgjonte fushatën e tij të vitit 2016. Muajin e kaluar zoti Trump ripërsëriti thirrjet për të "hetuar hetuesit", dhe javën e kaluar Prokurori i Përgjithshëm filloi një shqyrtim të vendimit të agjencive të zbulimit, për të hetuar lidhjet e dyshuara mes Rusisë dhe fushatës Trump. Korrespondentja e Zërit të Amerikës Patsy Widakuswara njofton sesi shprehja Spygate është bërë një thirrje e njohur në tubimet e presidentit Trump. Gjatë fushatës së vitit 2016, Donald Trump e përdori këtë thirrje për të entuziazmuar përkrahësit kundër rivales Hillary Clinton. Tre vjet më vonë, thirrja “verini prangat” është rikthyer. Por pas inaugurimit të tij, presidenca e zotit Trump u errësua shpejt nga hetimi i prokurorit Mueller për ndërhyrjen ruse në fushatë. Raporti i tij nuk arriti në përfundimin se fushata e Donald Trump-it bashkëpunoi me Rusinë në zgjedhje. Por ajo la hapur çështjen nëse presidenti pengoi drejtësinë gjatë hetimit, duke i dhënë demokratëve nxitje për hetime të mëtejshme. Që nga publikimi i raportit të prokurorit Mueller, presidenti Trump i është kthyer termit “Spygate”, ((  )) ... një akuzë që ai fillimisht e vuri në Tweeter në maj 2018, duke pretenduar se administrata e Barack Obamës kishte vendosur një spiun në fushatën e tij. Është duke u bërë një temë e njohur në tubimet e tij, duke përfshirë edhe në Pensilvani më herët këtë javë. “Tani i gjetëm. Po na spiunonin. Ata po përgjonin fushatën tonë!” Javën e kaluar, Prokurori i Përgjithshëm William Barr urdhëroi një shqyrtim të vendimit të FBI-së të vitit 2016 për të nisur një hetim kundërzbulimi të fushatës Trump. Disa analistë e shohin këtë lëvizje si një strategji të Donald Trump-it për të rritur mbështetjen. thotë Elaine Kamarch me Institutin Brookings. Kamarck shton se strategjia "hetimi i hetuesve" mund të përfundojë duke nxjerrë më shumë informacion diskreditues rreth presidentit. Por zoti Trump po vë bast se do të minojë kredibilitetin e raportit të prokurorit Mueller dhe kundërshtarëve të tij. thotë Shannon Bow O’Brien me universitetin e Teksasit në Ostën. Më parë këtë muaj, drejtori i FBI Chris Wray tha se nuk e konsideron mbikqyrjen e miratuar nga gjykata si "përgjim", duke shtuar se ai nuk ka prova se FBI-ja ka monitoruar ilegalisht fushatën Trump. Një pikëpamje që nuk ka rëndësi për përkrahësit e presidentit.